Diari Oficial de la Generalitat Valenciana


Sumari del DOGV 9100, del 04-06-2021 (2021/5644)

RESOLUCIÓ de 18 de maig de 2021, de la Direcció General de Medi Natural i d'Avaluació Ambiental, per la qual s'ordena la publicació de la declaració ambientla i territorial estratégica corresponent a l'expedient 28/16-EAE, de Manuel.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9100

Data del DOGV
:   04-06-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/5644


Data del document
:   18-05-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Manuel
    * impacte ambiental

RESOLUCIÓ de 18 de maig de 2021, de la Direcció General de Medi Natural i d'Avaluació Ambiental, per la qual s'ordena la publicació de la declaració ambientla i territorial estratégica corresponent a l'expedient 28/16-EAE, de Manuel. [2021/5644]  
De conformitat amb l'article 54.8 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, el qual estableix la publicació en el Diari Oficial de la Generalitat Valenciana de la declaració ambiental i territorial estratègica, resolc:  
  
Publicar en el Diari Oficial de la Generalitat Valenciana la declaració ambiental i territorial estratègica corresponent a l'expedient 28/16-EAE Manuel.  
«Declaració ambiental i territorial estratègica: de la modificació puntual núm. 12 del PG de Manuel.  
Tràmit: avaluació ambiental de pla.  
Promotor: Ajuntament de Manuel.  
Autoritat substantiva: Comissió Territorial d'Urbanisme de València.  
Localització: terme municipal de Manuel (València).  
Expedient: 028 € 2016 € EAE  
  
La Comissió d'avaluació ambiental, en sessió del 23 de juliol de 2020, va adoptar el següent:  
Acord:  
Vista la proposta de declaració ambiental i territorial estratègica de la modificació puntual núm. 12 del P G de Manuel, en els termes següents:  
A la vista de la data d'informació pública (que més endavant es detalla) i conforme al que s'estableix en la disposició transitòria primera de la Llei 5/2014, de 25 de juliol, de la Generalitat, d'ordenació del territori, urbanisme i paisatge (LOTUP), a aquest pla li és aplicable la Llei 21/2013, de 9 de desembre, d'avaluació ambiental, desenvolupada a la Comunitat Valenciana per l'esmentada LOTUP.  
L'objecte de la declaració ambiental estratègica i territorial és avaluar la integració dels aspectes ambientals en la proposta de pla o programa subjecte a avaluació ambiental estratègica ordinària conforme a la LOTUP. Per a això verificarà tot el procediment seguit i analitzarà els impactes que es deriven per l'aplicació del pla, establint si escau, les condicions finals que s'hagen d'incorporar-hi prèviament a la seua aprovació.  
El 17 d'abril de 2019 l'Ajuntament de Manuel remet la proposta de la modificació puntual núm. 12 del pla general i el seu expedient d'avaluació ambiental i territorial estratègica, consistent en:  
Expedient d'avaluació ambiental i territorial:  
- Estudi ambiental i territorial estratègic  
- Document de participació pública (relació de les consultes realitzades a les administracions afectades, persones interessades i empreses subministradores, reunions explicatives?)  
- Còpia dels informes rebuts a les consultes efectuades.  
- Al·legacions presentades durant el termini legalment establit  
- Resultats del pla de participació pública.  
- Document de participació pública en el qual se sintetitzen els seus resultats i es justifica com s'han pres en consideració en la proposta de pla o programa.  
- Descripció de com s'han integrat en el pla o programa els aspectes ambientals, funcionals i territorials, i de com s'han pres en consideració el document d'abast i l'Estudi ambiental i territorial estratègic.  
  
- Descripció de la previsió dels efectes significatius sobre el medi ambient que es derivaran de l'aplicació del pla.  
- Certificat d'aprovació de la proposta de pla.  
  
Proposada de modificació de pla (oct. 2018):  
Memòria informativa.  
Memòria justificativa.  
Plans d'informació.  
Plans d'ordenació.  
Normes urbanístiques  
Fitxes de zona  
Fitxes de gestió  
Informe de viabilitat econòmica  
Memòria de sostenibilitat econòmica.  
Memòria de l'ordenació detallada  
Plans de l'ordenació detallada  
  
- Estudis complementaris:  
Estudi de paisatge (amb pla de participació pública)  
Estudi acústic.  
Informe arqueològic  
Pla de mobilitat i accessibilitat sostenible  
Pla de seguiment (en l'expt. d'EATE)  
Projecte de subministrament d'aigua.  
Informe inundabilitat (annex a l'EATE)  
  
A. Anàlisi del procés d'avaluació.  
Les dates més rellevants del procés d'avaluació ambiental seguit han sigut:  
  
Presentació de la sol·licitud d'inici 22.11.2004  
Remissió d'informe ambiental a l'Ajuntament. 18.10.2013  
Emissió de Resolució del secretari autonòmic de Medi Ambient i Canvi Climàtic en la qual es determina que l'informe ambiental anterior equival al document de referència (i al document d'abast de l'estudi ambiental i territorial estratègic)  
 07.03.2016  
Participació pública i consultes de la versió preliminar del pla, de l'EATE i reste documentació exigible, durant un període mínim de 45 dies.  
Data de publicació en el DOGV: 13.02.2017  
Segona participació pública i consultes de la versió preliminar del pla, durant un període mínim de 20 dies.  
Data de publicació en el DOGV: 07.06.2018  
Tercera participació pública i consultes de la versió preliminar del pla, durant un període mínim de 20 dies.  
Data de publicació en el DOGV: 14.12.2018  
Ple municipal d'aprovació de la proposta de la modificació de pla. 25.03.2019  
Sol·licitud d'emissió de DATE 17.04.2019  
  
  
B) Anàlisi de l'estudi ambiental i territorial estratègic.  
B.0) Antecedents. Resum del document de referència  
B.0.1) Planejament vigent:  
El planejament municipal vigent és un Pla general que es va aprovar el 22 d'abril de 1997 per la Comissió Territorial d'Urbanisme. Aquest pla va ser avaluat ambientalment, i se'n va emetre declaració d'impacte ambiental el 18 de febrer de 1997.  
Com a nous desenvolupaments es contemplen tres sectors, dos d'ús residencial i un d'industrial (sector Brollador), amb una superfície de 167.433 m².  
Mitjançant la modificació puntual núm. 6 del PG es va definir un nou equipament dotacional esportiu, de la xarxa primària, en l'enclavament de la Serreta. Va ser aprovada definitivament el 27 d'abril de 1999.  
El 29 de desembre de 2009 es va aprovar definitivament la modificació núm. 16 mitjançant la qual s'introduïa l'ús assistencial com a ús permés en la parcel·la dotacional de la Serreta.  
El 28 d'octubre de 2011 es va aprovar la modificació puntual 17 que creava una nova reserva dotacional de 37.633 m² en l'àmbit Ses Salines.  
  
El 9 de febrer de 2016 la Comissió d'avaluació ambiental va emetre IATE a la modificació núm. 19. El seu objecte és canviar l'ordenació detallada del sòl urbà industrial «El Brollador».  
L'1 de desembre de 2016, la Comissió d'avaluació ambiental va emetre IATE a la modificació núm. 20. El seu objecte era la desqualificació parcial com a dotació pública d'ús recreatiu/esportiu de l'àmbit denominat «la Serreta». La dotació pública passaria dels actuals 35.000 m² a 6.235 m², mentre que la resta quedaria com a sòl no urbanitzable comú.  
B.0.2) Antecedents administratius.  
El 22 de novembre de 2004, l'Ajuntament de Manuel va remetre projecte, estudi d'impacte ambiental i document de síntesi, en relació a la modificació puntual núm. 12 del PG, incoant l'expedient 155/2005 € AIA.  
A la vista que la documentació era incompleta es van realitzar diversos requeriments (31 de maig de 2005, 29 de juny de 2005, 23 de març de 2006, 11.08.2009), i finalment, el 18 d'octubre de 2013, es va remetre a l'ajuntament informe ambiental amb les qüestions que haurien de tindre's en consideració i ser solucionades.  
Amb data 30 de juny de 2015, es va notificar a l'Ajuntament de Manuel que l'expedient es trobava paralitzat per causa imputable a l'interessat, advertint de la seua caducitat.  
Amb data 30 de novembre de 2015 es va formular resolució de caducitat de l'expedient, i l'ajuntament va plantejar recurs d'alçada. El 7 de març de 2016 es va admetre el recurs, anul·lant la caducitat i considerant que l'informe ambiental remés el 18 d'octubre de 2013 a l'ajuntament equivalia al document de referència.  
B.0.3) Alternativa proposada en el document consultiu.  
Es proposava la reclassificació d'11,79 ha de solc no urbanitzable comuna a sòl urbanitzable industrial en la zona de la Serreta, a banda i banda de la carretera CV-562 (48.765 m² a l'est i 69.155 m² a l'oest).  
L'objecte era dotar al municipi de sòl industrial atés que les previsions del planejament vigent ja es trobaven consolidades i existien noves demandes.  
B.0.4) Resum de determinacions a tindre en consideració, assenyalades en el document d'abast (abans document de referència)  
- Atés que s'elimina la reserva de sòl per a la depuradora, justificar-ne la no necessitat.  
- S'haurà de prohibir la implantació d'activitats incloses en l'annex I de l'RD 9/2005, a causa del risc de vulnerabilitat dels aqüífers.  
  
- Preveure solucions que garantisquen la continuïtat de la xarxa de reg.  
- Respecte a la xarxa elèctrica existent, procedir al seu soterrament o en cas que es mantinga tindre en compte la seua servitud.  
- Gestionar els residus conforme al pla zonal.  
- S'haurà de realitzar un estudi acústic i un seguiment arqueològic.  
  
- Obtindre informe favorable de la Diputació relatiu a l'afecció de la carretera i nou informe de la Confederació Hidrogràfica.  
B.1) Continguts concordes amb el document d'abast  
En l'apartat 7 de l'EATE i en l'apartat 6 de l'expedient de l'EATE es descriuen com s'adequa la proposta al document d'abast.  
  
- S'ha reduït l'àmbit d'actuació no realitzant-se canvis en el costat oest de la carretera CV- 562, per la qual cosa ja no s'actua sobre la reserva de sòl per a la depuradora.  
- Com a mesura correctora s'ha inclòs la prohibició de la implantació d'activitats incloses en l'annex I de l'RD 9/2005 a causa del risc de vulnerabilitat dels aqüífers.  
- S'ha contemplat el desviament i manteniment de la xarxa de reg.  
- Respecte a la línia elèctrica, s'ha optat per mantindre-la en el seu estat actual, respectant la seua zona de servitud.  
- S'indica en les mesures correctores com procedir enfront de la gestió de residus, no obstant això cal realitzar una puntualització que s'inclou en les determinacions finals.  
- S'ha elaborat un estudi acústic.  
- S'ha presentat un informe arqueològic elaborat per l'oficina tècnica municipal. S'inclou en les fitxes el seguiment arqueològic durant la fase d'obres d'urbanització.  
- S'ha obtingut informe favorable de la Confederació Hidrogràfica i de la Diputació, si bé aquest últim té condicionants.  
B.2) Continguts de l'EATE concordes amb l'annex VII de la LOTUP  
L'EATE presentat conté tots els epígrafs i continguts assenyalats en l'annex VII de la LOTUP, si bé no en el mateix ordre ni amb la mateixa denominació de capítols.  
Es realitza una anàlisi de tot el terme municipal, i es fan ressenyes particulars referents a l'àmbit d'actuació.  
B.3) Descripció de l'alternativa triada: proposta de pla.  
B.3.1) Objectius  
Es pretén dotar el municipi de sòl industrial atés que les previsions del planejament vigent ja es troben consolidades existint noves demandes.  
A l'efecte al llarg del temps s'han plantejat diverses alternatives d'emplaçament que finalment van ser rebutjades. En aquest sentit es va plantejar la mod. núm. 7 al costat del cementeri, i la mod. núm. 11 al costat de la cooperativa. L'alternativa 0 relativa a la situació actual també es descarta per les necessitats esmentades.  
B.3.2) Infraestructura verda.  
L'art. 19 bis de la Llei d'ordenació del territori i protecció del paisatge (afegit per la Llei 12/2009, de 23 de desembre) va introduir en la normativa urbanística el concepte de la infraestructura verda i en el Decret 1/2011 de l'ETCV van ser concretats els seus elements. Els arts. 4 i 5 de la LOTUP són els que en la legislació vigent defineix el seu concepte, les seues funcions i els espais que la integren.  
S'han definit els seus elements cartogràficament, plànol E-00. Els elements més pròxims són la Colada Assagador de Sant Joan i el SNU protegit agrícola la Serreta. Els elements naturals més rellevants del municipi, el Paratge Natural Municipal Ses Salines i el riu Albaida, també s'hi inclouen.  
B.3.3) Principals modificacions introduïdes respecte al planejament vigent  
Finalment es proposa la reclassificació de 80.155,51 m² de sòl no urbanitzable comú a sòl urbanitzable industrial en la zona de la Serreta, en el costat est de la carretera CV-562.  
S'ha reduït la superfície plantejada en el document consultiu.  
L'actuació es localitza al nord del nucli urbà, a uns 500 metres. Ocupa sòl agrícola de regadiu i part de la séquia de Tordera que haurà de canalitzar-se.  
Per la boga oest del sector discorre la CV-562 en la qual es proposa una rotonda per a donar accés al sector i que serà un element de la xarxa primària adscrita a aquest. També s'inclou en la xarxa primària un braçal de la séquia Tordera que travessa de nord a sud el sector.  
S'ha respectat el traçat i zona de protecció, incorporant-lo en l'ordenació, la línia aèria d'alta tensió de 220 kV.  
L'ús industrial es localitzarà en dues illes de cases, M-1 i M-2, de 13.197,67 i 31.630,42 m² respectivament. En la segona d'elles s'emplaça una activitat existent amb declaració d'interés comunitari. L'edificabilitat industrial serà de 46.921,56 m² en sostre. Els usos compatibles amb l'industrial que es consideren són el terciari vinculat, magatzem, taller, aparcament, oficina i equipament públic.  
Com a zones verdes es defineixen la SVJ-01 de 2.377,25 m² en l'extrem nord, la SVJ-02 de 5.552,52 m² en l'extrem est, i l'EL en l'extrem oest (coincidint amb la zona d'afecció de la carretera).  
  
Àrea de Repartiment 80.724,06  
Xarxa primària adscrita 2.031,18  
Superfície sector 78.692,88  
Sòl Industrial 44.828,09  
Zones verdes 7.929,77  
Vials i aparcament 14.976,19  
Dotacions 1.462,63  
  
  
S'inclou en la modificació un apartat relatiu a les normes urbanístiques. Entre altres qüestions s'indica que la parcel·la mínima serà de 500 m², amb una ocupació màxima del 80 % i una altura màxima de 15 metres. La tipologia de les construccions és aïllada en parcel·la.  
  
C) Avaluació del resultat de les consultes realitzades i com s'han pres en consideració.  
C.1) Fase de posada a la disposició del públic  
En l'apartat A) s'indiquen les fases de tramitació que ha seguit l'expedient i s'observa que s'ha sotmés a participació pública fins a 3 ocasions des de l'emissió del document de referència.  
En la primera d'elles, publicada en el DOGV el 13 de febrer de 2017, es van presentar 2 al·legacions de les quals una fou parcialment estimada i l'altra desestimada. En resum se sol·licitava l'ampliació de l'àmbit d'actuació, ordenació detallada i repartiment de càrregues.  
En la segona, publicada en el DOGV el 7 de juny de 2018, es van presentar 4 al·legacions que van ser desestimades. En resum es refereixen a la inviabilitat econòmica de l'actuació i a la seua ampliació superficial.  
En la tercera, publicada en el DOGV el 14 de desembre de 2018, es va presentar 1 al·legació que va ser desestimada. S'hi assenyalen deficiències en l'informe de viabilitat econòmica, tot insistint que no resulta rendible l'actuació a causa de les càrregues que suporta.  
C.2) Fase de consulta a administracions afectades realitzades per l'òrgan promotor  
L'Ajuntament durant la fase d'informació pública va sol·licitar consultes als 6 municipis confrontants, a 8 departaments de les diferents administracions, i a les empreses subministradores. D'elles es va rebre resposta dels departaments següents:  
Primera participació pública:  
  
Informe Administració pública consultada  
28.03.2017 Conselleria d'Agricultura, Medi Ambient, Canvi Climàtic i Desenvolupament Rural:  
- Direcció General de l'Aigua  
08.05.2017  
29.09.2017 Conselleria d'Habitatge, Obres Públiques i Vertebració del Territori:  
- Servei d'Ordenació del Territori. (Inundabilitat)  
- DG. Obres Públiques, Transport i Mobilitat. Servei de Planificació  
08.01.2018 Conselleria d'Educació, Investigació, Cultura i Esport.  
DG Cultura i Patrimoni  
27.10.2017 Entitat Pública de Sanejament d'Aigües (EPSAR)  
20.03.2017 Diputació de València. Àrea de Carreteres  
08.03.2017 Ajuntament de Xàtiva  
03.03.2017 Ajuntament de Sant Joanet  
07.03.2017 EGEVASA  
01.03.2017 Iberdrola  
13.03.2017 Endesa distribució, SL.  
24.02.2017 Xarxa Elèctrica d'Espanya  
20.06.2017 Telefònica  
  
  
Segona participació pública:  
  
Sol·licitud Informe Administració pública consultada  
05.06.2018 12.06.2018 Conselleria d'Agricultura, Medi Ambient, Canvi Climàtic i Desenvolupament Rural:  
- Direcció General de l'Aigua  
05.06.2018 17.07.2018  
17.10.2018 Conselleria d'Habitatge, Obres Públiques i Vertebració del Territori:  
- Servei d'Ordenació del Territori.  
(Inundabilitat)  
- DG. Obres Públiques, Transport i Mobilitat. Servei de Planificació  
- Servei Territorial d'Urbanisme.  
05.06.2018 Conselleria d'Educació, Investigació, Cultura i Esport.  
- DG Cultura i Patrimoni  
05.06.2018 17.07.2018 Diputació de València. Àrea de Carreteres  
04.06.2018 12.07.2018 Confederació Hidrogràfica del Xúquer.  
  
  
Tercera participació pública:  
  
Sol·licitud Informe Administració pública consultada  
28.11.2008 11.12.2018 Direcció General de l'Aigua  
28.11.2008 14.11.2018 Entitat Pública de Sanejament d'Aigües (EPSAR)  
28.11.2018 Servei d'Ordenació del Territori.   
(Inundabilitat)  
28.11.2018 Servei Territorial d'Urbanisme.  
28.11.2018 30.04.4656 CB. Obres Públiques, Transport i Mobilitat. Servei de Planificació  
28.11.2018 18.12.2018 Diputació de València. Àrea de Carreteres  
28.11.2018 Confederació Hidrogràfica  
 04.12.2018 Xarxa Elèctrica d'Espanya  
  
  
- El Servei d'Ordenació del Territori assenyala que la proposta no està afectada per risc d'inundació.  
- El Servei de Planificació informa en sentit favorable, si bé aclareixen que l'estudi de mobilitat ha de ser informat pel Servei de Mobilitat i que s'ha d'obtindre informe favorable de la Diputació.  
- La Confederació Hidrogràfica del Xúquer va emetre un informe favorable als efectes contemplats en l'art. 25.4 TR Llei d'aigües. Amb posterioritat i a les diferents versions elaborades s'han ratificat en aquest informe favorable.  
- L'EPSAR emet informe en el qual assenyala que les aigües residuals generades en Manuel són tractades pel sistema de sanejament de Rafelguaraf. Aquest sistema està dissenyat per a tractar 1.530 m³/dia rebent en l'actualitat 1.119 m³/dia. L'actuació generarà 286 m³/dia.  
- En relació al patrimoni cultural, la Direcció General de Cultura i Patrimoni informa que no s'ha detectat afecció al patrimoni arqueològic o arquitectònic, si bé haurà de realitzar-se un seguiment arqueològic durant les obres d'urbanització.  
- Xarxa Elèctrica d'Espanya assenyala que una línia aèria de transport d'energia elèctrica de 220 kV podria resultar afectada.  
- L'Àrea de Carreteres de la Diputació, després de diversos informes i modificació de la proposta finalment es pronuncia en sentit favorable amb la condició que el carril bici no es connecte amb la CV-562, ja que aquesta no compta amb infraestructura adequada per a aquest trànsit. S'ha de buscar un traçat alternatiu per a connectar amb el nucli urbà.  
C.3) Fase de consulta a administracions afectades realitzades per l'òrgan ambiental  
Una vegada presentada la sol·licitud d'emissió de la DATE, aquest òrgan ambiental va realitzar consultes a aquelles administracions que no es van pronunciar i que pogueren incidir en l'ordenació proposada. Dels informes rebuts es poden destacar els aspectes següents:  
  
Consulta Informe Administració pública consultada  
13.05.2019 31.08.2006  
04.11.2019 Conselleria d'Agricultura, Medi Ambient, Canvi Climàtic i Desenvolupament Rural:  
- Direcció Territorial València. (Acústica).  
13.05.2019 30.07.2019  
02.10.2019  
18.05.2020 Conselleria d'Habitatge, Obres Públiques i Vertebració del Territori:  
- Servei d'infraestructura verda i Paisatge  
- Servei d'Ordenació del Territori (ETCV)  
- Servei d'Ordenació del Territori   
(PATRICOVA)  
13.05.2019 Conselleria d'Habitatge, Obres Públiques i Vertebració del Territori:  
- DG. Obres Públiques, Transport i Mobilitat. Servei de Mobilitat  
  
  
- El Servei d'Ordenació del Territori, en relació a l'ETCV, informa el 2 d'octubre de 2019 que la proposta supera el límit de creixement màxim establit per a les activitats econòmiques pel que ha de reduir la seua superfície. L'ETCV estableix un límit de 46.617 m² i la proposta abasta 80.155,51 m². No obstant això caldria descomptar la part ja consolidada pel que el creixement seria de 64.124,41 m².  
  
- El mateix Servei emet informe en relació al PATRICOVA el 18 de maig de 2020. Assenyalen que amb la nova ordenació la zona sud resulta afectada amb calats inferiors a 10 cm per a un període de retorn de 500 anys. Segons el PATRICOVA, aquests calats no suposen l'existència de perillositat d'inundació. Es conclou que és compatible amb el PAT atés que malgrat existir risc no comporta perillositat pel seu escàs calat.  
- El Servei d'infraestructura verda i paisatge, en el seu informe de 30 de juliol de 2019, assenyala que la proposta té incidència en el paisatge i en la configuració de la infraestructura verda, a causa de la seua morfologia, localització geogràfica i visibilitat de l'àmbit. Les determinacions assenyalades es descriuen en l'apartat següent.  
- Posteriorment a la sol·licitud d'emissió de la DATE, l'Ajuntament va remetre l'informe relatiu a l'estudi acústic elaborat. Aquest informe va ser realitzat el 31 d'agost de 2006 pel tècnic d'activitats qualificades de la Direcció Territorial sent en sentit favorable, atés que els nivells previstos es troben dins dels límits establits per al sòl industrial (60 i 70 dB(A) per a la nit i el dia respectivament).  
  
No obstant això, en un informe posterior de 4 de novembre de 2019 s'indica que l'estudi està incomplet, ja que no contempla mesures correctores.  
  
D) Anàlisi de la previsió dels impactes significatius per l'aplicació del pla  
D.1. El planejament proposat ha de justificar la quantia del segellament del sòl. La Comissió Europea, a través de l'estratègia temàtica per a la protecció del sòl, ha inclòs el segellament del sòl (ocupació del sòl) com un greu problema a escala de la UE, estant en procés l'elaboració d'una directiva marc. El segellament del sòl provoca una pèrdua irreversible de les funcions biològiques del sòl, tant de control de la infiltració/evaporació de l'aigua de pluja, com el control dels escolaments, la fragmentació de paisatges i hàbitats, així com la pèrdua definitiva de sòl per a la producció d'aliments.  
L'Estratègia Territorial de la Comunitat Valenciana es pronuncia en els mateixos termes i determina els creixements màxims admissibles per a cada municipi. En aquest cas per a usos destinats a activitats econòmiques estableix 46.617 m².  
El Servei d'Ordenació del Territori ha emés informe el 4 d'octubre de 2019 relatiu al compliment d'aquest paràmetre. S'indica que la superfície a reclassificar és de 80.155,51 m², dels quals el 20 % està ja consolidat per l'edificació, el que suposa una proposta de creixement de 64.124,41 m², superant-se el contemplat en l'ETCV.  
Aquest informe assenyala a més que no s'adequa als criteris d'ocupació racional i sostenible del sòl, ja que suposa un creixement tentacular al llarg de la carretera CV-562 en una zona d'alta visibilitat. No obstant això, es considera admissible aquesta qüestió atés que la proposta es troba condicionada per l'edificació ja existent.  
En conclusió l'informe considera que el sector ha de reduir la seua superfície amb la finalitat de complir l'índex establit per l'ETCV (64.124,41 € 46.617 = 17.507,41 m²).  
D.2. Conforme a l'informe emés pel Servei d'infraestructura verda i paisatge es considera necessari que la delimitació de l'àmbit es realitze conforme als patrons paisatgístics i parcel·laris de la unitat de paisatge en la qual s'insereix, compatibilitzant el creixement amb la infraestructura verda.  
Els principals recursos paisatgístics afectats són la Séquia del Terç i les zones d'afecció visual de la CV-562.  
La Séquia del Terç com a element rellevant en la configuració del paisatge de la zona ha de ser preservada i s'hi plantegen dues alternatives. D'una banda, es pot reduir l'àmbit d'actuació de manera que la séquia constituïsca el límit, garantint a més una zona de respecte i integració cap a aquesta. D'altra banda, es poden mantindre els límits d'actuació proposats, però en aquest cas s'ha de modificar l'ordenació detallada per a integrar-la al llarg d'un espai lliure (establint els corresponents condicionants en les fitxes i en la normativa).  
  
Per a la zona d'afecció visual s'han d'establir les mesures per a la seua ordenació i tractament.  
D.3. La infraestructura verda es modificarà amb la inclusió de la zona d'afecció visual, la séquia i el seu espai lliure circumdant, resta d'espais lliures i recorreguts no motoritzats que s'establisquen.  
La unitat de paisatge en la qual s'insereix l'actuació presenta un valor alt, per la qual cosa ha de formar part de la infraestructura verda i del Catàleg de proteccions.  
D.4. Respecte a l'afecció acústica s'ha presentat un estudi acústic.  
  
L'Ajuntament ha presentat un informe favorable de la Direcció Territorial emés el 31 d'agost de 2006. No obstant això el 4 de novembre de 2019 s'ha emés un nou informe en el qual s'assenyala que l'estudi està incomplet perquè no contempla mesures correctores tendents a protegir l'ordenació enfront de sorolls preexistents o evitar la seua influència sobre l'entorn.  
En el contingut de l'estudi s'indica que s'adoptaran les mesures correctores necessàries si els límits superen els màxims permesos.  
S'indica que, perquè les indústries no molesten a les zones residencials de Manuel, bastaria que complisquen els límits de qualitat acústica establits per la Llei 7/2002, és a dir 70 dB(A) pel dia i 60 dB(A) a la nit (per la distància amb el nucli de població no es contempla afecció sobre els usos residencials).  
L'altra font de soroll seria el trànsit que circula per la carretera CV-652. En principi els resultats d'aquesta font sonora haurien d'aparéixer en els mapes de soroll, però aquests no s'han inclòs entre la documentació aportada pel que es desconeix si és necessari adoptar mesures correctores.  
D.5. En l'ordenació detallada s'ha previst un carril bici de dos metres d'amplària que discorre per les bogues est i sud de l'actuació. Connecta el Camí Roseta amb la carretera CV-652.  
La Diputació de València ha informat que aquesta carretera no té la capacitat d'absorbir aquest trànsit ciclista per la qual cosa serà necessari crear-lo fins a connectar amb el sòl urbà.  
Per això serà necessari crear un itinerari ciclovianant que enllaç el sector amb el nucli de població, incloent-hi aquesta actuació en la proposta del pla. Bé pot ser paral·lel a la CV-652 tal com proposa la Diputació, o bé adaptant un camí ja existent.  
D.6. El 26 d'abril de 2019 es va publicar en el DOGV la revisió del PIRCV (el PIRCVA), Pla integral de residus de la Comunitat Valenciana, i té per objecte establir les disposicions necessàries per a l'ordenació material i territorial de les activitats de gestió de residus, per la qual cosa caldrà atendre les seues determinacions.  
En el planejament urbanístic de noves zones industrials o que preveja l'ordenació de sectors de sòl urbanitzable d'ús predominant industrial, s'haurà de preveure l'existència d'una o diverses parcel·les la qualificació urbanística de les quals permeta albergar, almenys, una infraestructura de transferència de residus industrials, perillosos i no perillosos.  
En aquesta llei s'indica que, en relació amb els polígons industrials ja existents, aquesta obligatorietat també haurà de ser contemplada en les revisions del planejament general que s'efectuen a partir de l'entrada en vigor del PIRCVA.  
  
E) Accions de seguiment de l'aplicació del planejament.  
En l'apartat 15 de l'EATE (i en l'apartat 9 de l'expedient d'EATE) s'han inclòs les mesures de seguiment proposant l'elaboració d'informes durant la fase preliminar, d'execució de les obres i durant la fase de funcionament de les activitats industrials. Durant aquesta última fase es proposen informes de periodicitat anual i altres de major amplitud de caràcter quadriennal. L'ajuntament serà el responsable d'elaborar aquests informes.   
En aquest apartat es defineixen els indicadors que s'han adoptat relatius a la protecció del medi natural i el paisatge, l'ús racional dels recursos (sòl, aigua i energia), prevenció de riscos, patrimoni natural, infraestructures i educació ambiental.  
F) Acord d'emissió. Determinacions finals.  
De conformitat amb el que es disposa en l'art. 54 de la LOTUP, d'acord amb els fonaments que han exposat, es proposa considerar acceptable des del punt de vista ambiental la present declaració ambiental i territorial estratègica de la modificació puntual núm. 12 del pla general de Manuel, presentada per l'ajuntament, sempre que s'hi incorporen abans de la seua aprovació definitiva les determinacions següents:  
  
1. S'haurà de reduir la superfície del sector amb la finalitat d'acomplir a l'índex màxim establit per l'ETCV. Per a efectuar aquesta reducció es tindran en compte els criteris i principis establits en les directrius 52 i 92 de l'ETCV.  
Amb la finalitat de verificar que la proposta s'adequa a l'ETCV haurà d'obtindre's informe de la Subdirecció General d'Ordenació del Territori i Paisatge.  
2. Es considera necessari delimitar l'àmbit del sector de manera coherent amb els patrons paisatgístics i parcel·laris de la unitat de paisatge d'alt valor en la qual s'insereix, compatibilitzant així al seu torn el creixement amb la infraestructura verda del territori.  
Per a això s'haurà d'atendre les determinacions assenyalades en l'informe del Servei d'infraestructura verda i paisatge, de 30 de juliol de 2019, i obtindre's nou informe d'aquest departament prèviament a l'aprovació definitiva de la modificació de pla.  
En la nova ordenació que s'elabore haurà de mantindre's lliure d'edificacions la zona d'afecció de la línia aèria d'alta tensió.  
3. S'haurà de modificar l'estudi acústic incloent en els mapes de soroll la font sonora provinent del trànsit de la CV-652 i les mesures correctores necessàries, tant les tendents a protegir l'ordenació davant de sorolls preexistents com per a evitar la influència del sector mateix en l'entorn. Les mesures correctores que s'adopten hauran d'incloure's en la fitxa de planejament/gestió.  
Prèviament a l'aprovació definitiva de la modificació haurà d'obtindre's informe favorable de la Direcció Territorial d'aquesta Conselleria.  
  
4. En el Pla de seguiment haurà d'introduir-se un indicador tendent a controlar el soroll procedent de les activitats del sector.  
5. Haurà d'incloure's en les fitxes i documentació del pla la connexió ciclovianant entre el sector i el nucli urbà. El seu cost serà a càrrec del sector.  
6. Per al compliment del pla integral de residus és necessari contemplar en el sòl d'ús industrial reserves per a albergar infraestructures de transferència (vegeu apartat D.6).  
Donada l'escassa dimensió del sector, el poc sòl útil disponible i les modificacions que ha de realitzar, podria alternativament estudiar-se la possibilitat que cada indústria tracte de forma individualitzada els residus. Per a això haurà de sol·licitar informe favorable de l'ens gestor dels residus de la Zona 5.  
7. En la fitxa de planejament s'haurà d'incloure que està prohibit la implantació d'activitats incloses en l'annex I de l'RD 9/2005 a causa del risc de vulnerabilitat dels aqüífers.  
8. En relació a les aigües residuals, la fitxa de gestió establirà, com a condicionant previ al desenvolupament, l'obligació que les aigües residuals industrials i assimilables a domèstiques reben un adequat tractament, en una EDAR pròpia del sector o en l'EDAR que servei el municipi (directament o mitjançant connexió a la xarxa de sanejament municipal).  
Per a l'aprovació del projecte d'urbanització serà necessari obtindre informe favorable de l'EPSAR en relació a la capacitat de lEDAR de Rafelguaraf. En el cas que s'haja sobrepassat la seua capacitat serà necessari que simultàniament es contemple la construcció d'una nova EDAR, bé en el mateix sector o bé al terme de Manuel.  
  
9. En el cas que siga aplicable, correspon a l'òrgan substantiu la verificació de l'aplicació del Decret 74/2016 (reglament pel qual es determina la referenciació cartogràfica i els formats de presentació dels instruments de planificació urbanística i territorial de la Comunitat Valenciana).  
10. A més dels informes assenyalats en els apartats anteriors, prèviament a l'aprovació definitiva del pla haurà d'obtindre's pronunciament definitiu de la Diputació de València en matèria de carreteres i del Servei de Mobilitat.  
La declaració ambiental i territorial estratègica té naturalesa d'informe preceptiu i determinant i no és susceptible de cap recurs, sense perjudici dels quals, si escau, procedisquen en via judicial contenciosa administrativa enfront de la disposició de caràcter general que haguera aprovat el pla o programa; o bé, sense perjudici dels que escaiguen en via administrativa o judicial enfront de l'acte, si fa el cas, d'aprovació del pla o programa.  
La declaració ambiental i territorial estratègica perdrà la seua vigència i cessarà en la producció dels efectes que li són propis si, una vegada publicada en el Diari Oficial de la Generalitat Valenciana, no s'haguera procedit a l'adopció o aprovació del pla o programa en el termini màxim de dos anys des de la seua publicació, llevat que se n'acorde la pròrroga en els termes establits en l'art. 56 de la LOTUP.  
Aquesta declaració ambiental i territorial estratègica serà publicada en el DOGV i posada a la disposició del públic en la pàgina web de la Conselleria. Se'n donarà trasllat a l'òrgan promotor i a l'òrgan substantiu.  
  
  
  
Òrgan competent  
La Comissió d'avaluació ambiental és l'òrgan competent per a emetre la declaració ambiental i territorial estratègica a què es refereix l'article 54.6 de la 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb el que es disposa en l'article 3.1 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat a l'efecte d'avaluació ambiental estratègica (plans i programes).   
A la vista de tot el que antecedeix, la comissió d'avaluació ambiental, acorda: emetre la declaració ambiental i territorial estratègica de la modificació puntual núm. 12 del PG de Manuel, havent d'incorporar-se a la modificació les determinacions finals assenyalades.  
Notificar als interessats que, contra la present resolució, per no ser un acte de definitiu en via administrativa, no escau cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
Cosa que us notifique perquè en prengueu coneixement i als efectes oportuns.  
Cosa que se certifica amb anterioritat a l'aprovació de l'acta corresponent i a reserva dels termes precisos que se'n deriven, tal com ho autoritza l'article 18.2 de la Llei 40/2015, d'1 d'octubre, de règim jurídic del sector públic.  
  
València, 27 de juliol de 2020. - El secretari de la Comissió d'avaluació ambiental: José del Valle Arocas.»  
  
València, 18 de maig de 2021.- El director general de Medi Natural i d'Avaluació Ambiental: Benjamí Pérez Rocher.